b"\n_START_ARTICLE_\nStilton\n_START_SECTION_\nCaracter\xc3\xadstiques\n_START_PARAGRAPH_\n\xc3\x89s un formatge blau elaborat a partir de la llet de vaca. La seva crosta \xc3\xa9s florida i es menja en diferents graus de maduraci\xc3\xb3: tendre, semicurat i curat. La seua pasta pot \xc3\xa9sser de color blanc o taronja.\n_START_SECTION_\nDegustaci\xc3\xb3\n_START_PARAGRAPH_\nEl stilton blau es menja sovint amb api i tamb\xc3\xa9 s'afegeix per a assaonar sopa de verdures. Tamb\xc3\xa9 combina b\xc3\xa9 amb galetes salades i pa, i tradicionalment el porto s'ha considerat sempre com el millor vi per degustar aquesta varietat de formatge. _NEWLINE_Pel que fa al stilton blanc, aquest no ha estat en contacte amb el fong Penicillium roqueforti i per tant no presenta les vetes t\xc3\xadpiques de floridura de color blau. \xc3\x89s un formatge amb una textura cremosa per\xc3\xb2 friable i un sabor suau."